Jesse James

Jesse Woodson James (født den 5. september 1847, død 3. april 1882) var en amerikansk lovløs, bandeleder, bank- og togrøver fra staten Missouri og det mest berømte medlem af James-Younger-banden. Han var meget kendt i sin levetid, men blev en legendarisk figur efter sin død. Historikere i dag placerer ham i en kontekst, hvor han hellere ses som en del af den regionale uro, der blev udført af krigsveteraner, som under den amerikanske borgerkrig havde kæmpet for Sydstaterne end en manifestation af lovløshed eller kamp for retfærdig økonomisk fordeling.

James-brødrene, Frank og Jesse, var guerillasoldater for CS Army under den amerikanske borgerkrig og blev da beskyldt for at have deltaget i grusomheder begået mod unionssoldater. Efter krigen udførte de som medlemmer af flere bander mange bankrøverier, der ofte førte til drab på bankansatte eller tilskuere. De røvede også diligencer og tog.
Selv om James ofte er blevet fremstillet, også før sin død, som en amerikansk Robin Hood, der stjal fra de rige og gav til de fattige, er dette kun en myte. Hans røverier berigede kun ham selv og hans bande.

Den 3. april 1882, blev Jesse James dræbt af Robert Ford, der var medlem af banden og levede i James' hus og håbede på at få en dusør.

Film 
Der har været forskellige skildringer af Jesse James i film og på tv, inklusive to, hvor Jesse James jr. skildrer sin far. I mange af filmene er James skildret som en ny Robin Hood.

 1921: Jesse James Under the Black Flag, spillet af Jesse James, Jr.
 1921: Jesse James as the Outlaw, spillet af Jesse James, Jr.
 1927: Jesse James, spillet af Fred Thomson
 1939: Jesse James, spillet af Tyrone Power med Henry Fonda som Frank James og John Carradine som Robert Ford
 1939: Days of Jesse James, spillet af Don 'Red' Barry
 1941: Jesse James at Bay, spillet af Roy Rogers
 1947: Jesse James Rides Again, spillet af Clayton Moore
 1949: I Shot Jesse James, spillet af Reed Hadley
 1950: Kansas Raiders, spillet af Audie Murphy
 1951: The Great Missouri Raid, spillet af Macdonald Carey
 1957: True Story of Jesse James, spillet af Robert Wagner
 1959: Alias Jesse James, spillet af Wendell Corey i en komedie med Bob Hope
 1960: Young Jesse James, spillet af Ray Stricklyn
 1965: The Legend of Jesse James, tv-serie med Allen Case
 1966: Jesse James Meets Frankenstein's Daughter, spillet af John Lupton
 1969: A Time for Dying, spillet af Audie Murphy
 1972: The Great Northfield, Minnesota Raid, spillet af Robert Duvall
 1980: The Long Riders, spillet af James Keach
 1986: The Last Days of Frank and Jesse James, spillet af Kris Kristofferson med Johnny Cash som Frank James og Willie Nelson som general Jo Shelby
 1994: Frank and Jesse, spillet af Rob Lowe
 1999: Purgatory, spillet af J.D. Souther
 2001: American Outlaws, spillet af Colin Farrell
 2005: Just like Jesse James er titlen på en film, der optræder i Wim Wenders' Don't Come Knocking, hvor Sam Shepard spiller en gammel western-filmstjerne hvis første succes var med denne film.
 2005: Jesse James: Legend, Outlaw, Terrorist (Discovery HD), spillet af Daniel Lennox
 2007: Mordet på Jesse James af kujonen Robert Ford, spillet af Brad Pitt, med Casey Affleck som Robert Ford

Referencer

Eksterne henvisninger 

 Kilder og essays af Jesse James biografi-skriveren T. J. Stiles
 Officielle websdte for Jesse James Familien 
 Dødsbilleder af Jesse James 

Lovløse i Det Vilde Vesten